
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1114 

8 Σεπτεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση εφαρμογής της 81304/6083/6.12.89 (ΦΕΚ 
886/Β/7.12.89) απόφασης του Υπουργού ΠΕΧΩΔΕ 
περί καθορισμού τιμών μονάδος επιφάνειας οικο¬ 


δομικών έργων. 1 

Ειδοποίηση για παρακτάθεση αποζημίωσης από ανα¬ 
γκαστική απαλλοτρίωση ακινήτων στο Κάστρο 
Αλιάρτου Βοιωτίας. 2 

Σύσταση στο Δήμο Λ. Θερμής του Νομού Λέσβου Νο¬ 
μικού Προσώπου με την επωνυμία «Δημοτικός Ορ¬ 
γανισμός Κοινωνικής Πολιτικής». 3 

Τροποποίηση συστατικής πράξης της Αμιγούς Δημο¬ 
τικής Επιχείρησης Τουριστικής Ανάπτυξης (ΑΔΕ¬ 
ΤΑ) Δ. Καλλονής. 4 

Σύσταση αμιγούς Δημοτικής Επιχείρησης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ - 
ΑΘΛΗΤΙΣΜΟΥ ΚΑΙ ΝΕΟΛΑΙΑΣ ΔΗΜΟΥ ΠΑΜΒΩΤΙ- 
ΔΟΣ (Δ.Ε.Π.Α.ΝΕ.Π.) στο Δήμο Παμβώτιδος». 5 

Σύσταση στον Δήμο Στυμφαλίας Ν.Π. με την επωνυμία 
«Δημοτικός Οργανισμός Υγείας και Κοινωνικής 
Αντίληψης (ΔΟΥΚΑ) Δήμου Στυμφαλίας». 6 

Χορήγηση ΟΡΙΣΤΙΚΗΣ άδειας διάθεσης Βιομηχανι¬ 
κών αποβλήτων του Ελαιοτριβείου των Γεωργίου 
Πολύζου, Π. Παλιογιάννη, Γ. Λύτρα και Δ. Λύτρα 
Ο.Ε. 7 

Κύρωση αναδασμού Νέας Απολλωνίας Θεσσαλονί¬ 
κης. 8 

Χορήγηση άδειας άσκησης επαγγέλματος Φυσικού 
Νοσ/μείων Ακτινοφυσικού Ιατρικής στο Ζαβλάρη 
Κων/νο του Εμμανουήλ. 9 

Σύσταση ΤΟΕΒ Λεκανοπεδίου ΦΕΝΕΟΥ.10 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Γιακουμή Στυλιανή του Δη- 
μητρίου. 11 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Γκιουλέ Ευαγγελία - Χριστίνα 
τουΔημητρίου. 12 


ΑΠΟΦΑΣΕΙ Σ 

Αριθ. οικ. 84073 (1) 

Παράταση εφαρμογής της 81304/6083/6.12.89 (ΦΕΚ 
886/Β/7.12.89) απόφασης του Υπουργού ΠΕΧΩΔΕ πε¬ 
ρί καθορισμού τιμών μονάδος επιφάνειας οικοδομι¬ 
κών έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1032/80 «περί συστάσεως ΥΧΟΠ» 
και ειδικώτερατα άρθρα 2,3 και 7 αυτού. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» και ειδικώτερα το άρθρο 23 αυτού. 

3. Τις διατάξεις της παρ. 6 του άρθρου 3 του Π. Δ/τος 
696/74 «περί αμοιβών μηχανικών δια σύνταξη μελετών 
κ,.π.» όπως τροποποιήθηκε και συμπληρώθηκε με το άρ¬ 
θρο 2 του Π. Δ/τος 515/89. 

4. Τις υπ’ αριθμ. 26037/91,30562/91, 35933/92, 32414/93, 
38618/93, 13613/94 30532/95,36468/95, 11029/96, 17737/96, 
51221/97, 55162/97 50718/98,54869/98, 58297/98, 85352/99 
και 80461/00 αποφάσεις του Υπουργού ΠΕΧΩΔΕ, αποφασί¬ 
ζουμε: 

Παρατείνουμε την πρώτη εφαρμογή της υπ’ αριθμ. 
81304/6083/6.12.89 (ΦΕΚ 886/Β/7.12.89) Υπουργικής 
Απόφασης «περί καθορισμού τιμών μονάδος επιφάνειας 
οικοδομικών έργων» μέχρι τις 31.12.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2000 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. ΥΠΠΟ/ΑΠΑΛΛ/Φ. 152/39625/1250 (2) 

Ειδοποίηση για παρακτάθεση αποζημίωσης από αναγκα¬ 
στική απαλλοτρίωση ακινήτων στο Κάστρο Αλιάρτου 
Βοιωτίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/49095/30.10.1991 απόφαση 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της Υπουργού Πολιτσμού «Μεταβίβαση αρμοδιοτήτων 
Υπουργού και δικαιώματος υπογραφής “Με εντολή 
Υπουργού” στους Γενικό Γραμματέα, Γενικούς Διευθυ¬ 
ντές, Προϊσταμένους Δ/νσεων, Τμημάτων και Γραφείων 
της Κ.Υ. του ΥΠ.ΠΟ.» (ΦΕΚ987/Β/28.11.1991). 

2. Το Π.Δ. 941/1977 «Περί Οργανισμού του Υπουργείου 
Πολιτισμού» (ΦΕΚ 320/Α/17.10.1977). 

3. Τις διατάξεις των άρθρων 7 και 8 του Ν.Δ. 797/1971 
«Περί αναγκαστικών απαλλοτριώσεων» πληροφορούμε 
όσους: 

α) Έχουν δικαιώματα κυριότητας ή άλλα εμπράγματα 
δικαιώματα στα ακίνητα που απαλλοτριώθηκαν δυνάμει 
της αριθ. 1219/16.11.95 αποφ. Περιφ. Δ/ντή Βοιωτίας 
(ΦΕΚ 1046/τ.Δ'/30.11.95) για αρχαιολογικούς σκοπούς. 

β) Έχουν εγγράφει υποθήκη ή έχουν επιβάλει κατάσχε¬ 
ση ή με οποιοδήποτε τρόπο διεκδικούν τα ακίνητα που 
απαλλοτριώθηκαν, ότι η αποζημίωση που καθόρισε το 
Μονομ. Πρωτ. Λιβαδειάς με την απόφαση του αριθ. 33/97 
για τα ακίνητα και για τα υπερκείμενα αυτού όπως αυτά 
φαίνονται στο κτηματολογικό διάγραμμα που συνοδεύει 
την απόφαση απαλλοτρίωσης και στο σχετικό κτηματο- 
λογικό πίνακα, έχει κατατεθεί στο Ταμείο Παρακαταθη¬ 
κών και Δανείων (Κεντρική Υπηρεσία) και έχει εκδοθεί 
γραμμάτιο συστάσεως παρακαταθήκης αριθ. 
5510/17.7.2000 για σαράντα ένα εκατομ. εβδομήντα χι¬ 
λιάδες δρχ. (410.070.000). 

γ) Η αποζημίωση αυτή είναι αποδοτέα στους δικαιού¬ 
χους που θα αναγνωρισθούν σύμφωνα με το Νόμο. 

δ) Η θ' Εφορία Προϊστ. Αρχ/των παρακαλείται, εντός δέ¬ 
κα (10) ημερών από της λήψεως της παρούσης ειδοποιή- 
σεως, να παραλάβειτο απαλλοτριωθέν ακίνητο. 

ε) Η παρούσα ειδοποίηση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 2 Αυγούστου 2000 

Με εντολή Υπουργού 

Ο Προϊστάμενος Τμήματος 
Δ. ΑΝΤΩΝΟΠΟΥΛΟΣ 

-♦- 

Αριθ. 6514 (3) 

Σύσταση στο Δήμο Λ. Θερμής του Νομού Λέσβου Νομι¬ 
κού Προσώπου με την επωνυμία «Δημοτικός Οργανι¬ 
σμός Κοινωνικής Πολιτικής». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (Π.Δ. 
410/95) και του Ν. 2503/97. 

2) Τις αριθμ. 37 και 63/2000 αποφάσεις του Δ.Σ. Λ. θερ¬ 
μής για σύσταση Δημοτικού Οργανισμού Κοινωνικής Πο¬ 
λιτικής, αποφασίζουμε: 

1) Συνιστούμε στο Δήμο Λ. Θερμής του Νομού Λέσβου 
Νομικό Πρόσωπο Δημοσίου Δικαίου με την επωνυμία «Δη¬ 
μοτικός Οργανισμός Κοινωνικής Πολιτικής». 

2) Σκοπόςτου Νομικού Προσώπου θα είναι: 

α) Η παροχή υπηρεσιών στους Δημότες του Δήμου Λ. 
Θερμής αλλά και της ευρύτερης περιοχής σε θέματα κοι¬ 
νωνικών αναγκών και η κοινωνική παρέμβαση της Δημοτι¬ 
κής Αρχής στα κοινωνικά προβλήματα που υπάρχουν. 

β) Υλοποίηση Εθνικών και Κοινοτικών Προγραμμάτων 
με παραπλήσιο αντικείμενο, δηλαδή προγραμμάτων που 


απευθύνονται σε ομάδες κοινωνικού αποκλεισμού, άνερ¬ 
γους, άτομα με ειδικές ανάγκες, τρίτη ηλικία κλπ. 

3) Έδρα του Οργαντσμού είναι ο οικισμός της παραλίας 
Λ. Θερμής. 

4) Πόροι του Νομικού Προσώπου είναι: 

α) Ετήσια επιχορήγηση από το Δήμο σε βάρος του προ- 
ϋπ/σμού που θα ανέρχεται σε 1.000.000 δρχ. 
β) Εισπράξεις από προσφερόμενες υπηρεσίες, 
γ) Κάθε είδους επιχορηγήσεις, 
δ) Εισφορές, 
ε) Δωρεές, 
στ) Κληρονομιές. 

ζ) Συνδρομές από προγράμματα της Ευρωπαϊκής Ένω¬ 
σης καθώς και εθνικά που θα υλοποιούνται από τον Ορ¬ 
γανισμό για λογαριασμό του Δήμου. 

η) Επιχορηγήσεις από το Υπ. Αιγαίου, το Κραττκό Λα¬ 
χείο, το Υπ. Υγείας Πρόνοιας, το Υπ. Εργασίας, τις Εκκλη¬ 
σίες και το Ιερό Προσκύνημα. 

5) Το Νομικό Πρόσωπο θα διοικείται από 7μελές Δ.Σ. με 
θητεία όση της Δημοτικής περιόδου και θα απαρτίζεται 
από: 

α) Τον Δήμαρχο, Αντιδήμαρχο ή Δημοτικό Σύμβουλο 
που ορίζεται από τον Δήμαρχο, ως Πρόεδρο. 

β) Τρεις δημοτικούς συμβούλους με τους αναπληρω¬ 
ματικούς τους που ορίζονται από το Δ.Σ. 

γ) Τρεις πολίτες με ειδική επιστημονική εμπειρία σε θέ¬ 
ματα Κοινωνικής Πολιτικής που ορίζονται από το Δ.Σ. 

6) Το Ν.Π. θα εκπροσωπείται στα δικαστήρια και σε κά¬ 
θε αρχή από τον Πρόεδρό του και σε περίπτωση απου¬ 
σίας ή κωλύματος από τον Αντιπρόεδρο. 

7) Με την παρούσα απόφαση προκαλείται δαπάνη 
1.000.000 δρχ. και σε βάρος του προύπ/σμού του Δήμου 
η οποία μπορεί να επανακαθοριστεί για τα επόμενα έτη 
ανάλογα με τις δραστηριότητες του Οργανισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 24 Ιουλίου 2000 

Η Γ ενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. 6500 (4) 

Τροποποίηση συστατικής πράξης της Αμιγούς Δημοτικής 
Επιχείρησης Τουριστικής Ανάπτυξης (ΑΔΕΤΑ) Δ. Καλ¬ 
λονής. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 277 του Π.Δ. 410/95 
(Δ.Κ.Κ.). 

2) Την 14888/27.9.93 απόφαση Νομάρχη Λέσβου που 
δημοσιεύθηκε στο ΦΕΚ 814/7.10.93 σχετικά με τη σύστα¬ 
ση «Αμιγούς Κοινοτικής Επιχείρησης Τουριστικής Ανά¬ 
πτυξης Κοινότητας Κεραμίου». 

3) Την 5861/19.5.95 απόφαση του Περιφ/κού Δ/ντή Ν. 
Λέσβου που δημοσιεύθηκε στο ΦΕΚ 535/21.6.95. 

4) Την 157/2000 απόφαση του Δ.Σ. Καλλονής, αποφασί¬ 
σουμε: 

Τροποποιούμε την αρίθμ. 14888/27.9.93 απόφαση του 
Νομάρχη Λέσβου όπως αυτή ισχύει με την 5861/19.5.95 
όμοια του Περιφ/κού Δ/ντή Ν. Λέσβου ως εξής: 

1) Ορίζουμε ότι στο εξής η Αμιγής Δημοτική Επτχ/ση 
Τουρ/κής Ανάπτυξης Δήμου Καλλονής ΑΔΕΤΑ θα φέρεται 
με την επωνυμία Δημοτική Επιχ/ση Πολιτιστικής Τουρι¬ 
στικής Ανάπτυξης Καλλονής (ΔΕΠΤΑΚ). 

2) Σκοποί της Επιχείρησης είναι: 

α) Η διαχείριση της αναφερόμενης σ’ αυτή δημοτικής 
περιουσίας η κατασκευή και εκμετάλευση μονάδας επι¬ 
πλωμένων διαμερισμάτων, η κατασκευή και η εκμετάλευ¬ 
ση οποιοσδήποτε άλλης συναφούς προς τον τουρισμό 
δραστηριότητας στα πλαίσια αναπτυξιακών και άλλων 
προγραμμάτων ή με αυτοχρηματοδότηση και γενικά 
οποιαδήποτε δραστηριότητα υποστηρίζει την τουριστική 
ή γενικότερη ανάπτυξη της ευρύτερης περιοχής. 

β) Η πολιτιστική ανάπτυξη της πόλης και της ευρύτερης 
περιοχής και η καλλιέργεια της καλλιτεχνικής ευαισθη¬ 
σίας και της αγάπης για τις τέχνες, η προστασία της εθνι¬ 
κής και τοπικής πολιτιστικής ταυτότητας, η αναγωγή των 
πολιτιστικών - πνευματικών και καλλιτεχνικών αγαθών σε 
οργανικά στοιχεία της καθημερινής ζωής και η ενεργός 
συμμετοχή των πολιτών στην πολιτιστική ζωή του Δήμου. 

γ) Η δημιουργία της απαραίτητης πολιτιστικής υποδο¬ 
μής. 

δ) Η διάδοση και η ανάπτυξη της καλλιτεχνικής παιδεί¬ 
ας, η στήριξη και η διάδοση της σύγχρονης καλλιτεχνικής 
και πνευματικής δημιουργίας και η εξασφάλιση των συν¬ 
θηκών που θα επιτρέψουν την άσκηση και ανάπτυξη των 
ατομικών δημιουργικών ικανοτήτων στους αντίστοιχους 
τομείς. 

ε) Η προβολή, ανάπτυξη και διάδοση αυτών των τεχνών 
με την διοργάνωση, παραγωγή και παρουσίαση των πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ) Η δημιουργία και ανάπτυξη της αναγκαίας υποδο¬ 
μής για την βελτίωση της ποιότητας ζωής των κατοίκων 
και την δημιουργική αξιοποίηση του ελεύθερου χρόνου 
τους ιδιαίτερα των νέων. 

ζ) Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
Δήμου και της ευρύτερης περιοχής ιδιαίτερα η παροχή 
ηθικής και υλικής βοήθειας και τεχνικής υποστήριξης 
προς τους πολιτιστικούς φορείς του Δήμου με σκοπό την 
ενίσχυση της ερασιτεχνικής δημτουργίας και την διεύ¬ 
ρυνση του πεδίου των πρωτοβουλιών και των παρεμβά- 
σεώντους. 

η) Η οργάνωση σε ετήσια βάση πολιτιστικών εκδηλώσε¬ 
ων φεστιβάλ κλπ. 

θ) Η παροχή κοινωνικών υπηρεσιών στους δημότες. 

3) Η επιχείρηση θα διοικείται από 9μελές διοικητικό 
συμβούλιο που τα μέλη του ορίζονται μαζί με τους ανα¬ 
πληρωτές από το Δ.Σ. 

Από τα μέλη του Δ.Σ. πέντε (5) θα είναι αιρετοί εκπρό¬ 
σωποι του Δήμου Καλλονής μέλη του Δ.Σ. έκτων οποίων 
τα δύο (2) θα προέρχονται από τη μειοψηφία, δύο (2) θα 
προέρχονται από Πολιτιστικούς ή Αθλητικούς φορείς 
και δύο (2) θα είναι δημότες κάτοικοι του Δήμου Καλλο¬ 
νής. 

4) Κατά τα λοιπά ισχύουν η 14888/27.9.93 απόφαση του 
Νομάρχη Λέσβου όπως τροποποιήθηκε και συμπληρώθη¬ 
κε με την 5881/19.5.95 απόφαση του Περιφερειακού 
Δ/ντή Λέσβου. 

5) Από τις διατάξεις αυτής της απόφασης δεν προκα- 
λείται δαπάνη εις βάρος του προϋπ/σμού του Δήμου Καλ¬ 
λονής. 


Η απόφαση αυτή να δημοστευθεί στην Εφημερίδα της 
Κυβέρνησης. 

Μυτιλήνη, 24 Ιουλίου 2000 

Με εντολή Γ ενικής Γ ραμματέως Περιφέρειας 
Ο Γενικός Διευθυντής Π.Β.Α. 

Π. ΣΕΡΑΪΔΗΣ 

- ♦ - 

Αριθ. 14461 (5) 

Σύσταση αμιγούς Δημοτικής Επιχείρησης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ - ΑΘΛΗ¬ 
ΤΙΣΜΟΥ ΚΑΙ ΝΕΟΛΑΙΑΣ ΔΗΜΟΥ ΠΑΜΒΩΤΙΔΟΣ 
(Δ.Ε.Π.Α.ΝΕ.Π.) στο Δήμο Παμβώτιδος». 

Ο ΓΕΝΙΚΟΣ ΓΡΑΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 και 287 του Π. Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 ΦΕΚ 
τεύχος Β'. 

3. Την απόφαση του Δημοτικού Συμβουλίου Δήμου 
Παμβώτιδος του Νομού Ιωαννίνων αριθμ. 146/2000. 

4. Την από 9.5.2000 Οικονομοτεχνική Μελέτη, αποφασί¬ 
ζουμε: 

1) Συνιστάται στο Δήμο Παμβώτιδος του Νομού Ιωαννί¬ 
νων επιχείρηση με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΟΛΙΤΙΣΜΟΥ - ΑΘΛΗΤΙΣΜΟΥ ΚΑΙ ΝΕΟΛΑΙΑΣ ΔΗ¬ 
ΜΟΥ ΠΑΜΒΩΤΙΔΟΣ (Δ.Ε.Π.Α.ΝΕ.Π.) στο Δήμο Παμβώτι¬ 
δος» ως ίδιο Νομικό Πρόσωπο Ιδιωτικού Δικαίου το οποίο 
διέπεται από τις διατάξεις των άρθρων 277 έως 284, 287, 
291 και304του Π.Δ/τος410/95 (Δημοτικός και Κοινοτικός 
Κώδικας). 

2) Σκοπός της Επιχείρησης είναι: 

Α) Στον τομέα Αθλητισμού και Νεολαίας: 

• Η ανάπτυξη του μαζικού και ερασιτεχνικού αθλητι¬ 
σμού και η προώθηση των αθλητικών δραστηριοτήτων σ’ 
όλο το Δήμο σε συνεργασία με τους Αθλητικούς Συλλό¬ 
γους, τις Αθλητικές ενώσεις, τις Ομοσπονδίες Αθλημά¬ 
των, καθώς και άλλους οργανισμούς και φορείς άθλησης. 

• Ο αναπτυξιακός Αθλητισμός με στόχο την ανίχνευση 
και επιλογή παιδιών, με ιδιαίτερες κινητικές ικανότητες, 
τη μύηση στον αθλητισμό και την εφαρμογή ενιαίου προ- 
πονητικού σχεδιασμού. 

• Η στήριξη και η ανάληψη πρωτοβουλιών ίδρυσης 
Αθλητικών πυρήνων Ανάπτυξης, ως και η συμμετοχή, η 
σύσταση φορέων - σωματείων με στόχο τη δημιουργία 
αθλητών υψηλού αγωνιστικού επιπέδου. 

• Η δημιουργία, η συντήρηση και η λειτουργία αθλητι¬ 
κών κέντρων και γυμναστηρίων, χώρων αθλοπαιδιών και 
γυμναστικής, ως και η μίσθωση υπαρχόντων, έτσι που να 
καλύπτοναι οι ανάγκες για άθληση όλων των δημοτών 
ανεξαρτήτου ηλικίας και φύλου, και ιδιαίτερα των νεών. 

• Η δημιουργία και λειτουργία επιτροπών για την αξιο¬ 
ποίηση κάθε δυνατότητας ανάπτυξης του αθλητισμού. 

• Η δημιουργική απασχόληση, η άθληση και η ψυχαγω¬ 
γία των δημοτών και ιδίως των νέων κυρίως στον ελεύθε¬ 
ρο χρόνο τους. Η ενθάρρυνση της συνεργασίας, της αυ¬ 
τενέργειας, της πρωτοβουλίας και της ενεργητικής συμ¬ 
μετοχής στα Προγράμματα του Δήμου. 

• Η προαγωγή και ανάπτυξη της σωματικής, πνευματι¬ 
κής, ηθικής και αισθητικής αγωγής των νεών καθώς και η 

επιστημονική αντιμετώπιση των ειδικών προβλημάτων 
επικοινωνίας και σχέσεων γονέων - παιδιών. 

• Η προαγωγή και ανάπτυξη του Σχολικού και γυναικεί¬ 
ου αθλητισμού. 

• Η προαγωγή και ανάπτυξη του αθλητισμού ατόμων 
με ειδικές ικανότητες (Α.Μ.Ε.Ι.), καθώς και η αντιμετώπι¬ 
ση δύσκολων προβλημάτων της σύγχρονης νεολαίας. 

• Η δυνατότητα καλύτερης υλοποίησης των αθλητικών 
προγραμμάτων (Μαζικού, σωματειακού, σχολικού κ.λ.π.) 
με τη συμμετοχή σε Αθλητικούς Οργανισμούς (ημεδα¬ 
πούς και αλλοδαππούς) καθώς και στο Εθνικό Δίκτυο Δη¬ 
μοτικών Αθλητικών Οργανισμών με τον διακριτικό τίτλο 
«ΑΘΛΟΠΟΛΕΙΣ 21». 

• Η σύναψη προγραμματικών συμβάσεων με αρμόδια 
Υπουργεία, προς επίλυση αθλητικών ζητημάτων και δημι¬ 
ουργία αθλητικής υλικοτεχνικής υποδομής. 

• Η ενημέρωση των συμπολιτών μας επί θεμάτων αθλη¬ 
τισμού και υγιεινού τρόπου ζωής, με σκοπό την δημιουρ¬ 
γία σωστής αθλητικής αγωγής και η Οργάνωση επιστη¬ 
μονικών συνεδρίων, τοπικής, Πανελλήνιας ή Διεθνούς ση¬ 
μασίας επί αθλητικών θεμάτων. 

• Η Δημιουργία αθλητικού χώρου (στέκι), η συλλογή και 
έκθεση λαογραφικού αθλητικού υλικού, η δημιουργική 
απασχόληση και ψυχαγωγία των νέων, καθώς και η θέ¬ 
σπιση βραβείων με τα οποία θα επιβραβεύονται οι καλύ¬ 
τερες δημοτικές και πανελλήνιες αθλητικές επιδόσεις. 

• Η ανάπτυξη τουθεσμού της χορηγίας για την καλύτε¬ 
ρη διοικητική και οικονομική λειτουργία του θεσμού 
Άθλησης Νεολαίας, με την καλύτερη δυνατή προβολή 
των εροηεοππς) επιχειρήσεων της περιοχής που ενισχύ¬ 
ουν με ερασιτεχνικά σωματεία. 

Β) Στον τομέα Πολιτισμού και νεολαίας: 

• Η δημιουργία της απαραίτητης πολιτιστικής υποδο¬ 
μής. 

• Η ανάδειξη όλων των πολιτιστικών - πολιτισμικών χα- 
ρακτηριστικώντης περιοχής και η δυνατότητα για έκφρα¬ 
ση και δημιουργία προϋποθέσεων ενεργότερης συμμε¬ 
τοχής των πολιτών στις δραστηριότητές του. 

• Η στήριξη και η διάδοση της σύγχρονης καλλιτεχνικής 
και πνευματικής δημιουργίας, ατομικής και συλλογικής. 

• Η προβολή, η ανάπτυξη και η διάδοση των τεχνών με 
την διοργάνωση,παραγωγή και παρουσίαση πολιτιστι¬ 
κών, πνευματικών, εκπαιδευτικών, επιμορφωτικών, καλλι¬ 
τεχνικών, ψυχαγωγικών εκδηλώσεων και δραστηριοτή¬ 
των. 

• Η δημιουργία και η ανάπτυξη της αναγκαίας υποδο¬ 
μής για την βελτίωση της ποιότητας ζωής και τη δημιουρ¬ 
γική αξιοποίηση του ελεύθερου χρόνου της νεολαίας του 
Δήμου. 

• Η δημιουργία πολιτιστικού (στέκι) καθώς και η συλλο¬ 
γή και έκθεση λαογραφικού υλικού. 

• Η ανάπτυξη της συνεργασίας με τους πολιτιστικούς, 
κοινωνικούς φορείς και τα ερασιτεχνικά σχήματα του Δή¬ 
μου, η παροχή με κάθε δυνατό τρόπο στους παραπάνω 
ηθικής, τεχνικής, οικονομικής βοήθειας με στόχο την ενί¬ 
σχυση της δημιουργίας και τη διεύρυνση του πεδίου των 
πρωτοβουλιών και των παρεμβάσεών τους. 

• Η επαφή και ανάπτυξη συνεργασίας με πολιτιστικούς 
φορείς και σχήματα της Ελλάδος, της Ευρωπαϊκής Ένω¬ 
σης και των άλλων Κρατών της υφηλίου. 

Γ. Βασικός σκοπός της επιχ/σης είναι η κοινωνική ανά¬ 
πτυξη με την ευρύτερη μορφή της και ειδικότερα με την 
ανάληψη κοινοτόμων πρωτοβουλιών όπως η δημιουργία 


και η διαμόρφωση ειδικών χώρων δημιουργικής απασχό¬ 
λησης των ατόμων με ειδικές ικανότητες, των παιδιών 
βρεφονηπιακής ηλικίας, καθώς και κάθε ηλικίας κλπ. 

3) Η Επιχείρηση διοικείται από ενδεκαμελές (11) Διοι¬ 
κητικό Συμβούλιο, που τα μέλη του ορίζονται μαζί με ανα¬ 
πληρωτές από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου, εκ των οποίων ο ένας της 
μειοψηφίας, δύο (2) είναι εκπρόσωποι των αθλητικών σω¬ 
ματείων των Πολιτιστικών - Μορφωτικών συλλόγων του 
Δήμου, δύο (2) είναι δημότες ή κάτοικοι του Δήμου, που 
έχουν πείρα ή γνώσεις σχετικές με το αντικείμενο της επι¬ 
χείρησης, ένας (1) είναι εκπρόσωπος του Συλλόγου Γο- 
νεών και Κηδεμόνων του Δήμου, ένας (1) είναι εκπρόσω¬ 
πος από το άτυπο συμβούλιο νεότητας. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η Επιχείρηση απασχολεί περισσό¬ 
τερους από είκοσι εργαζομένους. 

4) Η διάρκεια της Επιχείρησης είναι είκοσι (20) χρόνια 
από τη δημοσίευση της απόφασης αυτής στην Εφημερί¬ 
δα της Κυβέρνησης. 

5) Έδρα της Επιχείρησης είναι ο Δήμος Παμβώτιδος 
του Νομού Ιωαννίνων. 

6) Το κεφάλαιο που διαθέτει ο Δήμος Παμβώτιδος στην 
Επιχείρηση είναι: 

Α. Μετρητά ποσό είκοσι εκατομμύρια δραχμ. 
( 20 . 000 . 000 ). 

Β. Περιουσικά στοιχεία της Επιχείρησης είναι: 

Η χρήση και διαχείρηση όλων των Πολιτιστικών - Αθλη¬ 
τικών χώρων και εγκαταστάσεων της Περιφέρειας του- 
Δήμου Παμβώτιδος, η κυριότητα των οποίων παραμένει 
στο Δήμο. 

7) Πόροι της Επιχείρησης είναι: 

Τα έσοδα από την άσκηση της δραστηριότητάς της, οι 
πρόσοδοιαπότηνπεριουσίατης, δάνεια, κληρονομιές, ει¬ 
σφορές, δωρεές και λοιπές επιχορηγήσεις. 

8) Η Επιχείρηση διαλύεται: 

(α) Με απόφαση του Δημοτικού Συμβουλίου, με την 
απόλυτη πλειοψηφία των μελών του και απόφαση του Γε¬ 
νικού Γραμματέα Περιφέρειας Ηπείρου. 

(β) Όταν λήξει χωρίς να παραταθεί η διάρκεια της Επι¬ 
χείρησης και 

(γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές του ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο Παμβώτιδος. 

9) Η συγκρότηση, η λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης, διέπονται από τις σχε¬ 
τικές με τις Δημοτικές και Κοινοτικές Επιχειρήσεις διατά¬ 
ζεις του Π. Δ/τος 410/95 και την με αριθμό 25027/9.4.84 
απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β'. 

10) Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού του Δήμου Παμβώ¬ 
τιδος ποσού δρχ. 20.000.000 (Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα , 31 Ιουλίου 2000 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

-♦- 

Αριθ. 12593 (6) 

Σύσταση στον Δήμο Στυμφαλίας Ν.Π. με την επωνυμία 
«Δημοτικός Οργανισμός Υγείας και Κοινωνικής Αντί¬ 
ληψης (ΔΟΥΚΑ) Δήμου Στυμφαλίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 Π.Δ. 410/95 Περί Κωδι¬ 
κοποίησης σε ενιαίο κείμενο των ισχυουσών διατάξεων 
του ΔΚΚ. 

2. Τις ρυθμίσεις των διατάξεων του αρθρ. 29Α του Ν. 
1558/85 όπως προστέθηκαν με εκείνες του άρθρου 27 
του Ν. 2081/92 «σχετικά με την υποχρέωση αναγραφής 
κάλυψης δαπάνης» που συνεπάγεται η έκδοση κάθε κα¬ 
νονιστικής διάταξης. 

3. Την αριθμ. 64/2000 νομίμως ληφθείσα απόφαση του 
Δημοτικού Συμβουλίου Στυμφαλίας περί σύστασης Νομι¬ 
κού Προσώπου Υγείας και Κοινωνικής Αντίληψης, απο¬ 
φασίζουμε: 

Συνιστούμε στον Δήμο Στυμφαλίας ίδιο ΝΠΔΔ με την 
επωνυμία «Δημοτικός Οργανισμός Υγείας και Κοινωνικής 
Αντίληψης» (ΔΟΥΚΑ) με τον διακριτικό τίτλο «ΙΠΠΟΚΡΑ¬ 
ΤΗΣ» του οποίου οι σκοποί, οι πόροι και η περιουσία είναι 
οι παρακάτω: 

Σκοποί του Δ.Ο.Υ.Κ.Α. είναι: 

Α. ΤΟΜΕΑΣ ΥΓΕΙΑΣ 

Να επεμβαίνει, να παρέχει υπηρεσίες και να συμβάλλει 
στην αντιμετώπιση ή προώθηση θεμάτων, που έχουν σχέ¬ 
ση με την ατομική ή γενικότερη υγεία των δημοτών και κα- 
τοίκωντου Δήμου καθώς και με τις υγιεινές συνθήκες δια¬ 
βίωσής τους. 

Να επιδιώκει και μεριμνά, ώστε ο κάθε δημότης ή κάτοι¬ 
κος του Δήμου να απολαμβάνει εξωιδρυματικής ιατρικής 
φροντίδας και εξέτασης για την αποκατάσταση της υγεί¬ 
ας του. 

Να συνεργάζεται για τον προηγούμενο λόγο, με τους 
κατάλληλους κάθε φορά επιστήμονες ή επιστημονικά κέ¬ 
ντρα ή εργαστήρια και να διαθέτει υπό το καθεστώς των 
νόμιμων δυνατοτήτων προβλέψεων και διαδικασιών ίδιο 
μέσα επιστημονικό και λοιπό προσωπικό, εξοπλισμού, ερ¬ 
γαστήρια και ότι άλλο ήθελε κριθεί χρήσιμο προς τις 
προηγούμενες γενικότερες κατευθύνσεις. 

Να θέτει, εφόσον δύναται να του ζητηθεί, τις παρεχόμε¬ 
νες υπηρεσίες του στην διάθεση του Ε.Σ.Υ. ή άλλων φο¬ 
ρέων κάθε διοικητικού επιπέδου για την αντιμετώπιση 
εκτάκτων αναγκών. 

Να προστατεύει, παρέχει υπηρεσίες και να συμβάλλει 
στην αντιμετώπιση προβλημάτων ατόμων με ειδικές ανά¬ 
γκες, είτε με πρωτοβουλία του ,είτε συνεργαζόμενος με 
αρμόδιους φορείς και υπηρεσίες. 

Να αναλαμβάνει πρωτοβουλίες και να συνεργάζεται με 
αρμόδιους φορείς και υπηρεσίες για επιβοήθηση κάθε 
προσπάθειας που αφορά την κοινωνική επανένταξη ατό¬ 
μων που έχουν την προς τούτο ανάγκη . 


Να αναλαμβάνει πρωτοβουλίες, επιβοηθά, συνεργάζε¬ 
ται ή συμμετέχει σε κάθε προσπάθεια για την ενημέρωση 
των δημοτών και κατοίκων, ιδιαίτερατης νεολαίας επίτων 
κινδύνων από την χρήση ψυχοτρόπων ουσιών ή επί άλλων 
βλαβερών έξεων και πράττει πάν το δυνατό για την πρό¬ 
ληψη και καταστολή των τυχόν φαινομένων. 

Να δημιουργεί συμβουλευτικούς σταθμούς ή να παρέ¬ 
χει πληροφορίες και οδηγίες σε θέματα υγείας, μητρότη¬ 
τας, οικογένειας καθώς και σε θέματα ψυχικής υγιεινής 
ειδικότερα. 

Να εκτελεί ή συμμετέχει σε προγράμματα αιμοδοσίας 
και να δημιουργεί Τράπεζα Αίματος. 

Να εκτελεί, συμμετέχει, συνεργάζεται ή επιβοηθά την 
εκτέλεση προγραμμάτων προληπτικής ιατρικής. 

Β. ΤΟΜΕΑΣ ΠΡΟΝΟΙΑΣ - ΚΟΙΝ. ΑΝΤΙΛΗΨΗΣ 

Να καλλιεργεί και να διαδίδει τον αλτρουϊσμό . 

Να καταγράφει συστηματικά τα άτομα και τις ομάδες 
του Δήμου που χρειάζονται βοήθεια. 

Να μεριμνά για τους προηγούμενους στο μέτρο του δυ¬ 
νατού για την οικονομική τους υποστήριξη ή την επαγ¬ 
γελματική τους απασχόληση και σε κάθε περίπτωση για 
την διαμόρφωση ενός ελάχιστου επιπέδου αξιοπρεπούς 
διαβίωσης κάθε ατόμου που έχει ανάγκη βοήθειας και 
στήριξης. 

Να μεριμνά για την αντιμετώπιση προβλη μάτων των πο¬ 
λύτεκνων οικογενειών. 

Να συμβάλλει στην μείωση των κοινωνικών ανισοτήτων 
και της ανισότητας των ευκαιριών. 

Να παρέχει υπηρεσίες παραμονής, φύλαξης, φοίτη¬ 
σης, προστασίας, δημιουργικής απασχόλησης, ιατρικής 
φροντίδας, εκπαίδευσης και ψυχαγωγίας σε άτομα προ- 
σχολικής ηλικίας. 

Να εφαρμόσει προγράμματα εξωιδρυματικής προστα¬ 
σίας των υπερηλίκων και να τους παρέχει ιατροκοινωνική 
φροντίδα. 

Να παρέχει τους προηγούμενους φυσιοθεραπευτική 
αγωγή, εργασιοθεραπεία, κοινωνική εργασία, λουτροθε¬ 
ραπεία και να μεριμνά για νοσοκομειακή περίθαλψη κ.λ.π. 

Να δημιουργεί χώρους συνάντησης των υπερηλίκων 
(Λέσχες φιλίας) όπου έναντι συμβολικού τιμήματος θα 
μπορούν να απολαμβάνουν την ανάγνωση βιβλίων εντύ¬ 
πων κ.λ.π. και την προσφορά ειδών καφενείου και ζαχα¬ 
ροπλαστείου . 

Να προσφέρει στους προηγούμενους ειδικότερα, ορ¬ 
γανωμένης ψυχαγωγίας με την πραγματοποίηση συνε¬ 
στιάσεων, εκδρομών, επισκέψεων σε μουσεία σε θρη¬ 
σκευτικούς και αρχαιολογικούς χώρους, την προβολή 
ταινιών, την παρακολούθηση ή πραγματοποίηση συναυ¬ 
λιών μουσικών συγκροτημάτων καθώς και χορευτικών ή 
θεατρικών παραστάσεων και εκδηλώσεων κ.λ.π. από τον 
Οργανισμό. 

Να παρέχει κάθε βοήθεια και υπηρεσία εντός των αρ¬ 
μοδιοτήτων και σκοπών του για την αντιμετώπιση προ¬ 
βλημάτων που προκύπτουν από θεομηνίες ή άλλες φυσι¬ 
κές καταστροφές που συμβαίνουν στα όρια του Δήμου 
και να συντρέχει κάθε προσπάθειας για ανάλογες περι¬ 
πτώσεις εκτός των διοικητικών ορίων του Δήμου . 

Γ. ΤΟΜΕΑΣ ΚΟΙΝ. ΘΕΜΑΤΩΝ 

Να μεριμνά αδιαλείπτως για την υγειονομική προστα¬ 
σία του πόσιμου νερού (πηγών κ.λ.π.). 

Να συνεργάζεται με τους αρμόδιους φορείς και υπηρε¬ 
σίες για την υγειονομική προστασία κάθε υδάτινου πόρου 
και της λίμνης. 

Να επιδιώκει και να φροντίζει για την τήρηση των υγει¬ 
ονομικών διατάξεων και να μεριμνά για την ύπαρξη υγι¬ 
εινού περιβάλλοντος στους κοινόχρηστους και επαγ¬ 
γελματικούς ιδιωτικούς και λοιπούς εργασιακούς χώ¬ 
ρους. 

Να φροντίζει για την επιμέτρηση των ατμοσφαιρικών 
ρύπων και να επιδιώκει γενικότερατην προστασία ή να με¬ 
ριμνά για την διατήρηση ή ύπαρξη ενός υγιεινού φυσικού 
περιβάλλοντος και συνθηκών. 

Να ανταλλάσσει απόψεις, πληροφορίες, εμπειρίες 
και να συνεργάζεται με επιστημονικές αποστολές, με 
αντίστοιχους ή αρμόδιους φορείς και υπηρεσίες κάθε 
διοικητικού επιπέδου Ελληνικούς, της Ευρωπαϊκής 
Ένωσης ή άλλων χώρων καθώς και με Ελληνικούς ή όχι 
Οργανισμούς, οργανώσεις και άλλους ενδιαφερομέ¬ 
νους φορείς που έχουν σχέση με τους σκοπούς του Ορ¬ 
γανισμού. 

Να συνεργάζεται με τους προηγούμενους ή να συμμε¬ 
τέχει σε οποιαδήποτε προσπάθεια ή πρόγραμμα κ.λ.π. 
που έχει σχέση με τους σκοπούς του. 

Να οργανώνει ή συνδιοργανώνει εκθέσεις, εκδηλώ¬ 
σεις, προβολές διαλέξεις, συνέδρια κ.λ.π. για κάθε τομέα 
και αντικείμενο τους, καθώς και να εκδίδει κάθε είδους 
ενημερωτικά δελτία ή έντυπα ενώ με μέσα μαζικής επι¬ 
κοινωνίας ή κάθε άλλη πηγή πληροφόρησης να προβαί¬ 
νει γενικότερα στην ενημέρωση των δημοτών και κατοί¬ 
κων. 

Να καταρτίζει προγράμματα και να προωθεί αυτά για 
χρηματοδότηση από πόρους εθνικούς, κοινοτικούς και 
κάθε άλλη πηγή χρηματοδότησης. 

Να εκτελεί κατ’ ανάθεση ή απ’ ευθείας προγραμματικές 
συμβάσεις προγράμματα ή αποφάσεις που έχουν σχέση 
με τους σκοπούς τους. 

Υπό την ρητή προϋπόθεση της νομίμου δυνατότητας 
να ενεργεί δια των αμέσως υπαγομένων εις τον Οργανι¬ 
σμό συνεργατών του εγγραφές συνταγών στα προβλε- 
πόμενα βιβλιάρια ασθένειας των ασθενών - επισκεπτών 
του. 

Μπορεί να ιδρύει παραρτήματα στα διοικητικά όρια του 
Δήμου και δια αποφάσεων του Διοικητικού Συμβουλίου 
δύναται να χορηγεί τιμητικά διπλώματα ή να παρέχει άλ¬ 
λες ηθικές επιβραβεύσεις σε κάθε διακρινόμενο που η 
δραστηριότητα του έχει σχέση με τους σκοπούς του Ορ¬ 
γανισμού . 

ΠΟΡΟΙ Δ.Ο.Υ.Κ.Α. 

1. Οι επιχορηγήσεις από το κράτος είτε απ’ ευθείας είτε 
μέσω του Δήμου. 

2. Με επιχορήγηση του Δήμου Στυμφαλίας ετησίως με 
τοποσόδρχ. 1.000.000. 

3. Κάθε είδους εισφορές, δωρεές, κληρονομιές και κλη¬ 
ροδοσίες. 

4. Οι εισπράξεις από το αντίτιμο των προγραμμάτων η 
υπηρεσιών που θα προσφέρει ο ΔΟΥΚΑ. 

Από τις διατάξεις αυτής της απόφασης προκαλείται δα¬ 
πάνη δρχ. 1.000.000 ετησίως σε βάρος του προϋπολογι¬ 
σμού του Δήμου Στυμφαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 25 Ιουλίου 2000 

Με εντολή Γενικού Γραμματέα Περιφέρειας 
Ο Διευθυντής 

I. ΒΟΡΤΕΛΙΝΟΣ 


Αριθ. 473/99 (7) 

Χορήγηση ΟΡΙΣΤΙΚΗΣ άδειας διάθεσης Βιομηχανικών 
αποβλήτων του Ελαιοτριβείου των Γεωργίου Πολύ¬ 
ζου, Π. Παλιογιάννη, Γ. Λύτρα και Δ. Λύτρα Ο.Ε. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Ν. 2218/94 (ΦΕΚ 90/94 τ.Α') «Περί 
Νομαρχιακής Αυτοδιοίκησης κ.λ.π.». 

2. Την αριθμ. Ειγ/221 /65 Υγειονομική Διάταξη όπως τρο¬ 
ποποιήθηκε και συμπληρώθηκε αργότερα. 

3. Τα έγγραφα που αποδεικνύουν ότι εγκρίθηκε η μελέ¬ 
τη διάθεσης των λυμάτων - Βιομηχανικών αποβλήτων του 
ελαιοτριβείου. 

4. Την αριθμ. 13/27.5.99 απόφασή μας «περί προσωρι¬ 
νής άδειας διάθεσης λυμάτων και βιομηχανικών αποβλή¬ 
των του ελαιοτριβείου των Γεωργίου Πολύζου, Π. Παλιο- 
γιάννη, Γ. Λύτρα και Δ. Λύτρα Ο.Ε. 

5. Την από 23.11.99 αίτηση του ενδιαφερομένου. 

6. Την από 30.6.2000 έκθεση αυτοψίας ελέγχου κατασκευ¬ 
ής των προβλεπομένων απ’ τη μελέτη έργων, αποφασίζουμε: 

Χορηγούμε ΟΡΙΣΤΙΚΗ άδεια διάθεσης λυμάτων και Βιο¬ 
μηχανικών αποβλήτων ελαιοτριβείου στους Γεώργιο Πο¬ 
λύζο, Π. Παλιογιάννη. Γ. Λύτρα και Δ. Λύτρα Ο.Ε. που βρί¬ 
σκεται στο Βάρνακα υπό τους κάτωθι όρους: 

1. Ο ενδιαφερόμενος οφείλει να διευκολύνει τις αρμό¬ 
διες Υπηρεσίες στο έργο ελέγχου και να παρακολουθούν 
την λειτουργία των εγκαταστάσεων. 

2. Ο έλεγχος ανατίθεται στη Διεύθυνση Υγείας και Δη¬ 
μόσιας Υγιεινής Νομαρχιακής Αυτοδιοίκσηης Αιτωλ/νίας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αμφιλοχία, 3 Ιουλίου 2000 
Με εντολή Νομάρχη 
Ο Βοηθός Νομάρχη 

ΔΗΜΗΤΡΙΟΣ ΓΕΡΟΠΑΝΤΑΣ 

-♦- 

Αριθ. 08/2852 (8) 

Κύρωση αναδασμού Νέας Απολλωνίας Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν. 674/77 «περί αναδασμού της γης 
μεγεθύνσεως των αγροτικών εκμεταλλεύσεων και άλλων 
τινών διατάξεων». 

2. Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Θεσσαλονίκης (τεύχος Β' ΦΕΚ 
392/11.5.95). 

3. Το στοιχεία του αναδασμού. 

4. Την εισήγηση των αρμοδίων Υπηρεσιών της Νομαρ¬ 
χίας μας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1994 στην κτηματική πε¬ 
ριοχή Νέας Απολλωνίας Ν. Θεσσαλονίκης, όπως αυτό 
απεικονίζεται στους συνταχθέντες από την Επιτροπή 
Αναδασμού κτηματολογικούς πίνακες και τα διαγράμμα¬ 
τα της περιοχής αυτής. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Θεσσαλονίκη, 24 Ιουλίου 2000 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 

Αριθ. Γ1/36067 (9) 

Χορήγηση άδειας άσκησης επαγγέλματος Φυσικού 
Νοσ/μείων Ακτινοφυσικού Ιατρικής στο Ζαβλάρη 
Κων/νοτου Εμμανουήλ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εκ Ιοντιζουσών Ακτινοβολιών». 

2. Την αριθμ. Α2στ/2073/83 (ΦΕΚ 280/Β/83) Υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσ/μείων». 

3. Την αριθμ. 14632 (ΦΟΡ) 1416/91 (ΦΕΚ/Β/91) Κοινή 
Υπουργική Απόφαση «Έγκριση Κανονισμών Ακτινοπρο¬ 
στασίας». 

4. Την 24.9.99 αίτηση του Φυσικού. 

5. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσ/μεί¬ 
ων Ακτινοφυσικού Ιατρικής (Συνεδρίαση Επιτροπής 6 η ). 

6. Το Ν. 2647/98 (ΦΕΚ 237/Α/98) «Μεταβίβαση αρμο¬ 
διοτήτων στις Περιφέρειες και τρην Αυτοδιοίκηση και άλ¬ 
λες διατάξεις». 

7. Το αρ. πρωτ. Υ7α/οικ. 4049/12.7.2000 έγγραφο του 
Υ.Υ.Π., αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινο-φυσικού Ιατρικής στο Ζαβλάρη Κων/νο 
του Εμμανουήλ. 

Η παρούσα να δημοσιευθεί στην Εφημερίδα της Κυ- 
βερνήσεως 

Θεσσαλονίκη, 27 Ιουλίου 2000 

Με εντολή Νομάρχη 
Ο Διευθυντής κ.α.α. 

ΑΡΙΣΤΟΤΕΛΗΣ ΔΙΑΠΟΥΛΗΣ 

-♦- 

Αριθ. 2850 (10) 

Σύσταση ΤΟΕΒ Λεκανοπεδίου ΦΕΝΕΟΥ. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη : 

1. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης κλπ.» όπως συμπληρώθηκε και τροποποι¬ 
ήθηκε μεταγενέστερα. 

2. Το Π.Δ. 94/22.3.93 (ΦΕΚ 40/22.3.93 τΑ) «Μεταβίβαση 
αρμοδιοτήτων στους Νομάρχες». 

3. Την αριθμ. 3821/17.7.97 απόφαση Νομάρχη Κοριν¬ 
θίας «Μεταβίβαση αρμοδιοτήτων και άσκηση αυτών με 
εντολή Νομάρχη». 

4. Το άρθρο 16του ΝΔ3881/58«ΠερίΕγγ. Βελτιώσεων». 

5. Το άρθρο 18 τον από 13.9.59 ΒΔ «Περί Οργανισμών 
Εγγ. Βελπώσεων». 

6. Την αριθμ. 123389/902/4.3.80 απόφαση του Υπ. Γεωρ¬ 
γίας «περί καθορισμού τύπου Καταστατικού των ΤΟΕΒ». 

7. Σχετική προφορική εισήγηση της Δ/νσης Ε.Β Κοριν¬ 
θίας, αποφασίζουμε: 

I. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την επωνυμία ΤΟΕΒ Λεκανοπεδίου Φενεού με 
έδρα την Γκούρα, έδρα του Δήμου Φενεού. 

II. Εγκρίνουμε το υποβληθέν Καταστατικό που ψηφί¬ 
στηκε και υπογράφηκε από την Ιδρυτική Συνέλευση απο- 
τελούμενο από 50 άρθρα με τις κάτωθι προσθήκες και 
τροποποιήσεις: 


1. Στο άρθρο 1 μετά την λέξη « επωνυμία» προστίθε¬ 
ται ΤΟΕΒ Λεκανοπεδίου Φενεού . Μετά την λέξη «οι¬ 
κεία» διαγράφεται η λέξη Περιφερειακή και αντί Υπ. Γε- 
ωργίας προστίθεται Νομαρχιακής Αυτοδιοίκησης Κο¬ 
ρινθίας. 

2. Τα κενά του άρθρου 2 συμπληρούνται κατά σειράν ως 
εξής: ΓΚΟΥΡΑ - ΚΟΡΙΝΘΙΑΣ - ΚΟΡΙΝΘΙΑΣ. 

3. Στο άρθρο 3, μετά την λέξη «έκταση» τίθεται 
21.258.77, μετά την λέξη «προβλεπόμενα» προστίθεται: 
υπάρχει μελέτη κατασκευής αρδευτικών δικτύων και δε¬ 
ξαμενών προϋπολογισμού 11 δις. Μετά την λέξη «εκτέλε¬ 
ση» προστίθεται: εκτελούνται παράλληλα έργα στον ανα¬ 
δασμό Γκούρας προϋπολογισμού 130.000.000 εκατομ. 
Μετάτηνλέξη «λειτουργούντα» προστίθεται: ΦράγμαΔό- 
ξα, γεωτρήσεις 11 πλήρως εξοπλισμένες και 12 που δεν 
έχουν εξοπλιστεί ακόμη. 

Στην τελευταία παράγραφο μετάτηνλέξη «Συνέλευση» 
διαγράφονται οι λέξεις: και ο αριθμός των αντιπροσώπων 
αυτών κατανέμονται κατά Δήμους ή Κοινότητες του Ν. 
2539/97: 

4. Στο άρθρο 5 παρ. 10 μετά το «ΠΔ 499/75» προστίθε¬ 
ται: και ΠΔ 999/80. 

5. Στο άρθρο 10 παρ. 1 μετάτηνλέξη «άρθρον» προστί¬ 
θεται: Δήμων και.του Ν. 2539/97. 

Τα κενά της παραγράφου 4 του άρθρου 10 συμπληρού- 
νται ως κατωτέρω: 

Από 56 στρεμ. έως 20 στρεμ μία (1) ψήφος. 

Από 21 στρεμ. «50» δύο (2) ψήφοι. 

Από 51 στρεμ. και πάνω τρεις (3) ψήφοι. 

Ομάδα μελών που κατέχει συνολικά έκταση μέχρι (5) 
στρ. δικαιούνται μία (1) ψήφο και ορίζει τον εκπρόσωπο 
της στην Τοπική Συνέλευση , σύμφωνα με το άρθρο 17 
του από 13.9.59 ΒΔ και άρθρο 60 του Ν. 2538/97. 

Στην παραγρ. 5 του ανωτέρω άρθρου μετά την λέξη 
«αυτού» προστίθεται: σε 53 και διαγράφονται όσα ακο¬ 
λουθούν μέχρι τέλους της παραγράφου. 

Η παράγραφος 7 τροποποιείται ως εξής: Τα μέλη των 
Τοπικών Οργανισμών Εγγ. Βελτιώσεων (ΤΟΕΒ) θα ψηφί¬ 
ζουν υποχρεωτικά αυτοπροσώπως στις Τοπικές Συνελεύ¬ 
σεις τους (ΠΑ 26/97-ΦΕΚ 33/ΤΑ /6.3.97). 

6. Στο άρθρο 12 παραγρ. 4, εδάφιο τρίτο, μετάτηνλέξη 
«μέρη» προστίθεται Δήμου και.. 

7. Στο άρθρο 18 παρ. 1 το κενό συμπληρώνεται, ως 
εξής: επτά (7). Τα κενά του τελευταίου εδαφίου της παρ. 
2 του ανωτέρω άρθρου συμπληρούνται κατά σειρά, ως 
εξής: επτά (7), επτά (7). 

8. Τα κενά του άρθρου 19, συμπληρούνται κατά σειρά, 
ως εξής: τεσσάρων (4), τεσσάρων (4). 

9. Τα κενά του άρθρου 22 συμπληρούνται, ως εξής: τέσ¬ 
σερα (4). 

10. Στο άρθρο 26 παρ. 1 διαγράφεται το ποσό 5000 και 
προστίθεται 50.000 και στην παρ. η αντί 25.000 διαγρά¬ 
φεται 250.000. 

11. Στο άρθρο 33 παρ. 1 τα κενά συμπληρούνται κατά 
σειρά, ως εξής: 5000,200, μία (1). 

12. Στο άρθρο 37 παρ. 9 διαγράφεται 159830/1739/ 
193/6.6.78 και ανπκαθίσταται με την Β37/1103/15.9.94. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Κόρινθος, 2 Αυγούστου 2000 

Ο Νομάρχης 
ΑΓΓΕΛΟΣ ΜΑΝΩΛΑΚΗΣ 

Αριθ. Οικ. 4605 (11) 

Χορήγηση άδειας άσκησης επαγγέλματος Κοινωνικού 
Λειτουργού στην Γιακουμή Στυλιανή του Δημη- 
τρίου. 

Η ΝΟΜΑΡΧΗΣ ΠΕΙΡΑΙΑ 

Με την 4588/11.7.2000 απόφαση της Νομάρχου Πει¬ 
ραιά χορηγείται στην Γιακουμή Στυλιανή του Δημητρί- 
ου άδεια άσκησης επαγγέλματος Κοινωνικού Λειτουρ¬ 
γού. 

Η Νομάρχης 

ΜΑΙΡΗ ΣΟΡΩΤΟΥ-ΤΣΑΝΑΚΗ 


Αριθ. 7137 (12) 

Χορήγηση άδειας ασκήσεως επαγγέλματος Κοινωνικού 
Λειτουργού στην Γκιουλέ Ευαγγελία - Χριστίνα του 
Δημητρίου. 

Ο ΝΟΜΑΡΧΗΣ ΤΡΙΚΑΛΩΝ 

Με την 7137/25.7.2000 απόφαση του Νομάρχη Τρικά¬ 
λων έχει χορηγηθεί στην ΓΚΙΟΥΛΕ ΕΥΑΓΓΕΛΙΑ - ΧΡΙΣΤΙΝΑ 
ΤΟΥ ΔΗΜΗΤΡΙΟΥ άδεια ασκήσεως επαγγέλματος Κοινω¬ 
νικού Λειτουργού. 

Με εντολή Νομάρχη 
Ο Διευθυντής κ.α.α. 

ΑΡΕΤΗ ΑΝΑΓΝΩΣΤΙΑΔΟΥ - ΜΟΡΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




